Pozrite si na tie najdôležitejšie zmeny vo vládnom rozpočte, ktoré v stredu predstavil britský kancelár George Osborne v Dolnej snemovni. Vládny rozpočet na finančný rok 2016/2017 prinesie opäť nárast niektorých daní a daňové zaťaženie občanov bude naďalej rásť.
Zmeny v rozpočte krajiny nastanú vo Veľkej Británii počas najbližšieho obdobia.
Daň na cukor
Od apríla 2018 roku budú výrobcovia nápojov platiť daň z nadmerného obsahu cukru v ich produktoch. Daň sa bude týkať nápojov, ktoré budú obsahovať aspoň 5 gramov cukru na 100 ml, a pre nápoje s obsahom 8 gramov na 100 ml bude táto daň ešte vyššia. Viaco o dani na cukor TU.
Do štátnej kasy by malo vďaka tejto dani pribudnúť 520 miliónov libier, ktoré majú byť venované do rozvoja športových programov na školách.
Štátny dlh Veľkej Británie
Ako oznámil Osborne, verejný dlh Veľkej Británie v pomere k HDP sa k roku 2020 zníži o 77,2 %. Dnes dosahuje 82,6% a britská vláda predpovedá tendenciu jeho znižovania aj po roku 2020.
Zníženie výdavkov
Osborne oznámil, že vláda zníži k roku 2020 vládne výdavky o 3,5 miliardy libier. Predtým bol predpoklad znížiť vládne výdavky až o 4 miliardy.
Približne tretina tejto sumy bude získaná znížením príspevkov pre invalidov (Personal Independence Payment), ktoré umožní vláde ušetriť 1,2 miliardy libier.
Daň z piva
Počas najbližšieho finančného roku bude daň na pivo, cíder, a niektoré ďalšie destiláty zmrazená. Týmto spôsobom plánuje vláda pomôcť britskému pivovarníctvu.
Poistná daň
Vláda plánuje zvýšiť daň za poistenie nehnuteľnosti zo súčasných 9,5% na 10%. Vláda získa sľúbených 700 miliónov libier na protipovodňové zábrany formou zvýšenia poistnej dane.
Financie, ktoré budú získané zo zvýšenia dane plánuje vláda vynaložiť na ochranu pred povodňami. Osobitá pozornosť bude venovaná Leedsu, Yorku, Calder Valley, kde budú vybudované ďalšie protipovodňové zábrany.
Daň z príjmu
Výška sumy, ktorú môžu Brit zarobiť bez zaplatenia dane z príjmu sa v roku 2016 zvýši na 11 000 libier a už v apríli 2017 roku bude 11 500 libier. Dnes je táto suma rovná 10 600 libier.
Daňové zaťaženie
Ľudia budú celkovo platiť viac daní. Dnes je daňové zaťaženie vyššie ako kedykoľvek predtým na úrovni 36,3% a naďalej rastie. V rokoch 2019/2020 by malo podľa odhadov dosiahnuť až 37,5%.
Železnice
60 miliónov libier bude investovaných do železnice HS3, ktorá má spojiť Leeds a Manchester. Cesta medzi dvoma mestami by mala trvať len 30 minút.
80 miliónov bude vložených do budovania rýchlostnej železnice Crossrail2, ktorá má spojiť juhozápadný a severovýchodný Londýn.
Nový program Lifetime ISA
Nový program nie je veľmi výhodný pre mládež. Jeho podstatou je to, že vo veku od 18 do 50 rokov môžete položiť na špeciálny účet peniaze (do 4000 libier ročne) a následne dostať od štátu 25% bonus (pri 4 000 librách položených na účet získate od štátu 1000 libier).
Našetrené peniaze môžu byť použité pri nákupe prvej nehnuteľnosti alebo odložené do dôchodku.
Ak budete chcieť vybrať peniaze na iný účel, budete musieť zaplatiť pokutu 5% z vložených peňazí a nezískate žiaden 25% bonus.
Z jednej strany, program môže pomôcť mladým ľuďom ušetriť peniaze na kúpu nehnuteľnosti.
Z druhej strany budú vaše peniaze "zablokované" na sporiacom účte. Napríklad, pokiaľ vám nedajú pôžičku na kúpu domu, potom budete môcť vaše úspory vybrať až o veku 60 rokov.
Foto: HM Treasury